Presentació de sol·licituds: de l'1 al 18 de desembre
- Descripció detallada de l'activitat a subvencionar, fent-hi constar en tot cas, perquè pugui ser valorat, el següent:
- Els ingressos i les despeses de l'activitat realitzada objecte de la subvenció.
- Justificants de despesa originals que corresponguin a l'activitat subvencionada, que seran tornats a cada entitat beneficiària degudament segellats per l'òrgan competent, que n'incorporarà una còpia autenticada a l'expedient.
- Relació numerada, ordenada i sumada de tots els justificants que es presentin, agrupada d'acord amb els conceptes detallats en el pressupost presentat.
- Memòria justificativa de les activitats dutes a terme amb l'import de la subvenció i de la finalitat que es volia aconseguir amb la subvenció, degudament firmada pel responsable de l'entitat beneficiària.
El contingut de l'esmentada memòria ha de tenir el contingut necessari per poder valorar el contingut i la qualitat de les activitats en els termes en que la base 9 de la convocatòria fixa els criteris de valoració de les sol·licituds.
- Descripció i justificació d'altres ajuts o subvencions que s'hagin percebut i que també financin l'activitat subvencionada, així com els ajuts o les subvencions sol·licitats.
- Declaració responsable d'estar al corrent de les obligacions tributàries amb la Generalitat de Catalunya i el compliment amb l'Administració general de l'Estat, i de les obligacions davant de la Seguretat Social.
- Declaració responsable de no trobar-se en cap de les circumstàncies previstes a l'article 13 de la Llei 38/2003, de 17 de novembre, general de subvencions.
- Declaració del compliment dels requisits establerts als articles 32.1, 32.3 i 36.4 de la Llei 1/1998, de 7 de gener, de política lingüística.
- Si s'escau, les entitats que hagin tingut cinquanta treballadors o més adjuntaran una declaració expressa segons la qual, en compliment del que preveu l'article 42 del Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seva inclusió social, dóna ocupació almenys a un 2 % dels treballadors amb disminució sobre el nombre total de treballadors, o una declaració de com s'apliquen les mesures alternatives que estableixen i regulen el Real decret 364/2005, de 8 d'abril i, en l'àmbit competencial de la Generalitat de Catalunya, el Decret 322/2011, de 19 d'abril.
- La declaració responsable del compliment de la normativa sobre propietat intel·lectual.
Únicament resten exemptes d'aportar-los les entitats que els hagin presentat davant els registres d'associacions i fundacions de la Generalitat de Catalunya.
- Acreditació que s'ha fet constar el patrocini de la Generalitat de Catalunya en l'activitat objecte de la subvenció, de la manera prevista en l'Acord GOV/110/2014, de 22 de juliol, pel qual s'aprova el model tipus de bases reguladores dels procediments per a la concessió de subvencions en règim de concurrència competitiva, tramitats per l'Administració de la Generalitat i el seu sector públic (DOGC núm. 6671, de 24.7.2014).
La inexactitud, la falsedat o l'omissió de caràcter essencial en qualsevol dada o document que acompanyi la sol·licitud de subvenció deixen sense efecte aquest tràmit, des del moment en què es coneguin i amb l'audiència prèvia a la persona interessada, i, en conseqüència, comporten inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.
- Les entitats que participen en aquesta convocatòria de subvencions només han d'aportar la documentació relativa als projectes i activitats diferents a les acreditades en l'anterior convocatòria sens perjudici que, si és del cas, ratifiquin les declaracions i el contingut dels documents ja aportats respecte de l'anterior convocatòria.
Aquesta exempció, però, no afecta l'aportació dels comptes anuals a que fa referència l'apartat 12 de la present base, respecte de les entitats que legalment no estan obligades a dipositar els comptes anuals, ni d'aquelles que tot i estar subjectes a dita obligació, la fan efectiva en un Registre diferent al de Fundacions de la Generalitat de Catalunya.
Les entitats sol·licitants han d'acreditar el compliment dels requisits següents el darrer dia del termini de presentació de sol·licituds:
- Estar legalment constituïdes i inscrites, si escau, en el registre que correspongui.
- Constar en el cens d'associacions i fundacions vinculades a partits polítics, vinculat als registres d'associacions i fundacions de la Generalitat de Catalunya.
- Estar inscrits en el registre de partits polítics en compliment del que disposa la disposició addicional quarta de la Llei orgànica 6/2002, de 27 de juny, de partits polítics.
- Tenir una vinculació efectiva amb els partits polítics amb representació en el Parlament de Catalunya durant la X legislatura, acreditada mitjançant un certificat del representant legal del partit polític al qual està vinculada, designant-la com a tal als efectes d'aquestes subvencions.
- Estar al dia en la presentació de comptes anuals al Protectorat o registre administratiu que els correspongui.
Aquest requisit és exigible a les entitats subjectes a protectorats diferents del de la Generalitat de Catalunya i l'acreditació es fa efectiva a través d'un certificat del Registre corresponent.
- Haver adaptat els Estatuts a la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, i tenir actualitzada la inscripció de la composició dels òrgans de govern en el registre corresponent.
- Estar al corrent de les seves obligacions tributàries amb l'Estat i amb la Generalitat de Catalunya i de les diverses obligacions amb la Seguretat Social.
- Complir els límits i els requisits sobre les donacions rebudes de tercers i les efectuades per l'entitat.
Aquest requisit s'acredita mitjançant la una declaració responsable.
- Complir la normativa sobre propietat intel·lectual.
- En el cas d'entitats amb 25 treballadors o més, complir amb les obligacions establertes per la Llei 5/2008, de 24, d'abril, del dret de les dones a eradicar la violència masclista, per prevenir i detectar casos d'assetjament sexual i d'assetjament per raó de sexe.
Resten exempts d'acreditar els requisits d'admissibilitat a què fan referència els apartats 3, 4, 7, 8, 9 i 10 de la present base les entitats participants en aquesta convocatòria que ja els haguessin acreditat correctament en el marc de l'Ordre JUS/179/2015, de 8 de juny, sens perjudici que si és del cas ho ratifiquin atès el transcurs del temps entre una i l'altra convocatòria de subvencions.
La quantitat màxima total que es destina a aquestes subvencions és de 377.373,82 euros amb càrrec a la partida pressupostària JU01 D/482000100/1210/0000 dels pressupostos de la Generalitat de Catalunya per a l'any 2015.
Es concediran fins a un màxim de deu subvencions de forma proporcional a les puntuacions obtingudes.
La diferència dels imports concedits per a cada entitat fins al límit de 377.373,82 euros pot acréixer els imports a atorgar a les altres entitats que participen en la convocatòria, de forma proporcional a les puntuacions obtingudes, fins a exhaurir la quantitat màxima total de 377.373,82 euros.
Les despeses que poden ser objecte de subvenció són les que s'enumeren a continuació:
a) Realització d'estudis i activitats relacionats amb el dret i el funcionament de les institucions democràtiques, la difusió del pensament polític i social del sistema democràtic i el seu aprofundiment.
b) Despeses corrents per al funcionament de les entitats, incloent-hi el cost del personal destinat a l'execució de treballs relacionats amb l'activitat pròpia de la institució, els costos de Seguretat Social i cobertura sanitària; arrendaments; despeses en reparacions, manteniment i conservació dels edificis en què estiguin ubicades; adquisició de material i subministraments, etc. Com a costos indirectes, el beneficiari de l'activitat exclusivament pot imputar-hi la part que raonablement correspongui d'acord amb els principis i les normes de comptabilitat generalment admesos i, en tot cas, en la mesura que aquests costos corresponguin al període en què efectivament es dugui a terme l'activitat.
La imputació màxima de despeses per aquest concepte és del 20 % del pressupost subvencionable.
c) Cost de l'edició de publicacions en qualsevol suport (fullets, impresos, etc.), per a la difusió de la investigació i dels estudis realitzats.
d) Realització, millora i manteniment de la pàgina web de la institució, inclosa la digitalització dels fons bibliogràfics i documentals d'aquesta pàgina, de manera que s'hi faciliti l'accés als professors i investigadors.
Es consideraran despeses subvencionables aquelles que responguin de manera indubtable a la naturalesa de l'activitat subvencionada, resultin estrictament necessàries i s'hagin realitzat dins l'exercici 2014.
Les despeses subvencionables no inclouen l'adquisició de material de caràcter inventariable, com ara els ordinadors, les fotocopiadores, els aparells de fax, el mobiliari, els fons de biblioteca o altres d'anàlegs.
Es pot presentar als llocs que s'esmenten a Punts de tramitació i també per alguna de les diferents vies que preveu l'article 38.4 de la Llei 30/1992, de 26 de novembre.
La resolució i notificació de la concessió de les subvencions s'han d'efectuar en el termini màxim de sis mesos, a comptar de la data de finalització del termini per a la presentació de sol·licituds.
D'acord amb el que estableix l'article 54.2.e) de la Llei 26/2010, de 3 d'agost, transcorregut aquest termini sense que s'hagi dictat i notificat resolució expressa, s'entendran desestimades les sol·licituds.
Contra la resolució de concessió o denegació de les subvencions, que exhaureix la via administrativa, les persones o entitats interessades poden interposar recurs potestatiu de reposició davant del conseller de Justícia, en el termini d'un mes a comptar de l'endemà de la seva publicació al DOGC, en els termes que estableixen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, o bé, directament, recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos a comptar, igualment, de l'endemà de la seva publicació al DOGC, de conformitat amb els articles 14, 25 i 46 de la Llei 29/1998, de 13 de juliol, reguladora de la jurisdicció contenciosa administrativa; o qualsevol altre recurs que hom consideri procedent.
Contra aquesta Ordre i les bases del seu annex, que exhaureixen la via administrativa, les persones interessades poden interposar recurs potestatiu de reposició davant del conseller de Justícia, en el termini d'un mes a comptar de l'endemà de la seva publicació al DOGC, o bé, directament, recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos a comptar, igualment, de l'endemà de la seva publicació al DOGC; o qualsevol altre recurs que es consideri procedent.